
Ehituslubade väljastamine ja kirjalike nõusolekute andmine (Kadastiku tn 39b)
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid Kadastiku tn 39b krundi omanikult laohoone ja valvurimaja püstitamiseks ehituslubade ning välisvõrkude ehitamiseks kirjalike nõusolekute taotlused koos kooskõlastatud ehitusprojekti ning riigilõivu maksekorraldustega. Esitatud dokumentides ehitusseaduse §16 ja 24 toodud kirjalike nõusolekute andmise ning ehituslubade väljastamise keeldumise põhjused puuduvad. 

Ehituslubade väljastamiseks ja kirjalike nõusolekute andmiseks takistusi ei ole ning ehitistele võib väljastada ehitusload ja anda kirjalikud nõusolekud

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS
3.1. Väljastada ehitusload laohoone ja valvurimaja püstitamiseks;
3.2. Anda kirjalikud nõusolekud sidetrassi, kaugküttetorustiku, maakaabelliini, vee- sademeveekanalisatsiooni- ja kanalisatsioonitorustiku ehitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

